CELEX: 32015R2198
Language: et
Date: 2015-11-27 00:00:00
Title: Komisjoni rakendusmäärus (EL) 2015/2198, 27. november 2015, millega kiidetakse heaks toimeaine reskaluur vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst)

28.11.2015   
            
            
               ET
            
            
               Euroopa Liidu Teataja
            
            
               L 313/35
            
         KOMISJONI RAKENDUSMÄÄRUS (EL) 2015/2198,
   27. november 2015,
   millega kiidetakse heaks toimeaine reskaluur vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2,
   ning arvestades järgmist:
   
               (1)
            
            
               Määruse (EÜ) nr 1107/2009 artikli 7 lõike 1 kohaselt sai Austria 21. septembril 2012 Ecologia y Protección Agrícola SL-ilt taotluse toimeaine reskaluur heakskiitmiseks.
            
         
               (2)
            
            
               Vastavalt kõnealuse määruse artikli 9 lõikele 3 teatas referentliikmesriik Austria 5. novembril 2012 taotlejale, teistele liikmesriikidele, komisjonile ja Euroopa Toiduohutusametile (edaspidi „amet”), et taotlus on vastuvõetav.
            
         
               (3)
            
            
               3. märtsil 2014 esitas referentliikmesriik esialgse hindamisaruande komisjonile ja selle koopia ametile; hindamisaruandes hinnatakse, kas võib eeldada, et kõnealune toimeaine vastab määruse (EÜ) nr 1107/2009 artiklis 4 sätestatud heakskiitmise kriteeriumidele.
            
         
               (4)
            
            
               Amet järgis määruse (EÜ) nr 1107/2009 artikli 12 lõikes 1 sätestatud nõudeid. Vastavalt määruse (EÜ) nr 1107/2009 artikli 12 lõikele 3 nõudis amet, et taotleja esitaks liikmesriikidele, komisjonile ja ametile täiendavat teavet. Referentliikmesriigi hinnang täiendavale teabele esitati ametile ajakohastatud esialgse hindamisaruandena 2014. aasta detsembris.
            
         
               (5)
            
            
               10. veebruaril 2015 teatas amet taotlejale, liikmesriikidele ja komisjonile oma järelduse selle kohta, kas võib eeldada, et toimeaine reskaluur vastab heakskiitmise kriteeriumidele, mis on sätestatud määruse (EÜ) nr 1107/2009 artiklis 4 (2). Amet tegi hindamisaruande üldsusele kättesaadavaks.
            
         
               (6)
            
            
               13. juulil 2015 esitas komisjon alalisele taime-, looma-, toidu- ja söödakomiteele reskaluuri käsitleva läbivaatamisaruande ja määruse eelnõu reskaluuri heakskiitmise kohta.
            
         
               (7)
            
            
               Taotlejale anti võimalus esitada märkusi läbivaatamisaruande kohta.
            
         
               (8)
            
            
               Vähemalt ühe kõnealust toimeainet sisaldava taimekaitsevahendi ühe või mitme iseloomuliku kasutusega ning eelkõige läbivaatusaruandes läbi vaadatud ja üksikasjalikult kirjeldatud kasutustega seoses on kinnitust leidnud, et toimeaine vastab määruse (EÜ) nr 1107/2009 artikliga 4 ette nähtud heakskiitmiskriteeriumidele. Seega loetakse need heakskiitmisnõuded täidetuks. Seetõttu on asjakohane reskaluur heaks kiita.
            
         
               (9)
            
            
               Määruse (EÜ) nr 1107/2009 artikli 13 lõike 4 kohaselt tuleks komisjoni rakendusmääruse (EL) nr 540/2011 (3) lisa vastavalt muuta.
            
         
               (10)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmine
   Toimeaine reskaluur kiidetakse heaks vastavalt I lisas esitatud tingimustele.
   Artikkel 2
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 3
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. november 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 309, 24.11.2009, lk 1.
   
      (2)  EFSA Journal 2014; 12(12):3913. Kättesaadav internetis: www.efsa.europa.eu.
   
      (3)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
   
      I LISA
      
                  Tavanimetus, tunnuskoodid
               
               
                  IUPACi nimetus
               
               
                  Puhtus (1)
                  
               
               
                  Heakskiitmise kuupäev
               
               
                  Heakskiidu aegumine
               
               
                  Erisätted
               
            
                  Reskaluur
                  CASi nr: 67601-06–3
                  CIPACi nr:
                  Puudub
               
               
                  (3S,6R)-(3S,6S)-6-isopropenüül-3-metüüldets-9-een-1-üül-atsetaat
               
               
                  ≥ 750 g/kg
                  (3S,6R)/(3S,6S) suhe peab olema vahemikus 55/45 kuni 45/55. Isomeeride puhtus peab olema vahemikus 337,5 g/kg kuni 412,5 g/kg.
               
               
                  18. detsember 2015
               
               
                  18. detsember 2025
               
               
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse reskaluuri kohta koostatud läbivaatamisaruande järeldusi, eelkõige selle I ja II liidet.
               
            
         (1)  Täiendavad andmed toimeaine identifitseerimiseks ja toimeaine omadused on esitatud läbivaatamisaruandes.
   
   
      II LISA
      Rakendusmääruse (EL) nr 540/2011 lisa B osasse lisatakse järgmine kanne:
      
         
                      
                  
                  
                     Tavanimetus, tunnuskoodid
                  
                  
                     IUPACi nimetus
                  
                  
                     Puhtus (1)
                     
                  
                  
                     Heakskiitmise kuupäev
                  
                  
                     Heakskiidu aegumine
                  
                  
                     Erisätted
                  
               
                     „92
                  
                  
                     Reskaluur
                     CASi nr: 67601-06–3
                     CIPACi nr:
                     Puudub
                  
                  
                     (3S,6R)-(3S,6S)-6-isopropenüül-3-metüüldets-9-een-1-üül-atsetaat
                  
                  
                     ≥ 750 g/kg
                     
                        (3S,6R)/(3S,6S) suhe peab olema vahemikus 55/45 kuni 45/55. Isomeeride puhtus peab olema vahemikus 337,5 g/kg kuni 412,5 g/kg.
                  
                  
                     18. detsember 2015
                  
                  
                     18. detsember 2025
                  
                  
                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse reskaluuri kohta koostatud läbivaatamisaruande järeldusi, eelkõige selle I ja II liidet.”
                  
               
      
         (1)  Täiendavad andmed toimeaine identifitseerimiseks ja toimeaine omadused on esitatud läbivaatamisaruandes.